**ผลของโปรแกรมการเสริมสร้างความผูกพันทางอารมณ์ สำหรับพ่อแม่หรือผู้ลี้ยงดูเด็กวัยแรกเกิด- 5 ปี**

**Effects of an emotional engagement program for the parents or caregivers of newborns to 5 years old**

เสาวลักษณ์ ดวงสุวรรณ

Souwalux Duangsuwan

สำนักงานสาธารณสุขจังหวัดนครศรีธรรมราช

Nakhon Si Thammarat Provincial Public Health Office

**บทคัดย่อ**

การวิจัยนี้มีวัตถุประสงค์เพื่อศึกษาผลของโปรแกรมการเสริมสร้างความผูกพันทางอารมณ์ สำหรับพ่อแม่/ผู้เลี้ยงดูเด็กวัยแรกเกิด-5ปี โดยทำการศึกษากลุ่มตัวอย่าง ในพ่อแม่/ผู้เลี้ยงดูเด็กวัยแรกเกิด-5ปี มีพัฒนาการสมวัยจากการประเมินพัฒนาการด้วย Denver II ที่มารับบริการที่คลินิกสุขภาพเด็กดี โรงพยาบาลเขียรใหญ่จังหวัดนครศรีธรรมราช และสมัครใจเข้าร่วมวิจัย จำนวน 32 คน นำมาแบ่งเป็นกลุ่มทดลอง 21 คนและกลุ่มควบคุม กลุ่มละ 12 คน ทำการประเมินคะแนนความผูกพันทางอารมณ์เด็กแรกเกิด – 5 ปีสำหรับผู้ดูแลฉบับภาษาไทย ก่อนและหลังจบโปรแกรมภายใน 2 สัปดาห์ และ 12 สัปดาห์ วิเคราะห์ข้อมูลด้วยสถิติเชิงพรรณนา และ Repeated measure ANOVA

ผลการวิจัย โปรแกรมเสริมสร้างความผูกพันทางอารมณ์สำหรับพ่อแม่/ผู้เลี้ยงดูเด็กวัยแรกเกิด-5ปี ประกอบด้วยกิจกรรมสร้างความผูกพันทางอารมณ์ 5 กิจกรรม ผ่านกระบวนการเรียนรู้แบบมีส่วนร่วม 8-12 คน ครั้งละ 90 นาที 1 ครั้งต่อสัปดาห์ รวม 5 สัปดาห์ พบว่า ค่าคะแนนเฉลี่ยเพิ่มขึ้นจาก 40.84 เป็น41.61 เมื่อจบ 2 สัปดาห์ และเป็น 44.91 ซึ่งพบว่าค่าคะแนนเฉลี่ยระหว่างคู่ก่อน และหลังจบโปรแกรม 12 สัปดาห์ มีความแตกต่างอย่างมีนัยสำคัญทางสถิติ (P value=.04) ส่วนในการเปรียบเทียบระหว่างกลุ่มพบว่ากลุ่มทดลองมีค่าคะแนนเฉลี่ย ก่อน-หลังการทดลอง 2 สัปดาห์ มีคะแนนเพิ่มขึ้นจาก42.81 เป็น 43.33และเพิ่มขึ้นเป็น 54.09 เมื่อจบโปรแกรม 12 สัปดาห์ สำหรับกลุ่มควบคุม คะแนนเพิ่มขึ้นจาก 34.92 เป็น38.58 แต่ลดลงเหลือ 28.83จบโปรแกรม 12 สัปดาห์ ทั้ง ในกลุ่มทดลองและกลุ่มควบคุม มีคะแนนแตกต่างกันอย่างไม่มีนัยสำคัญทางสถิติ(**p-value** >0.5)

สรุปผลการใช้โปรแกรมเสริมสร้างความผูกพันทางอารมณ์ สำหรับผู้ดูแลเด็ก0-5 ปี เป็นโปรแกรมที่มีผลดีเหมาะสมที่จะนำมาใช้ในการเสริมสร้างความผูกพันทางอารมณ์ สำหรับพ่อแม่หรือผู้เลี้ยงดูเด็กวัยแรกเกิด-5ปี การเสริมสร้างความผูกพันธ์ทางอารมณ์สำหรับพ่อแม่หรือผู้เลี้ยงดูเด็กเป็นพื้นฐานสำคัญที่สุดในการเลี้ยงดูเด็ก

**คำสำคัญ** พ่อ/แม่หรือเด็กผู้เลี้ยงดูเด็ก, ความผูกพันทางอารมณ์,

**แหล่งทุน** สถาบันราชานุกูล กรมสุขภาพจิต จำนวน 30,000 บาท

**Effects of an emotional** **engagement program for the parents or caregivers of newborns to 5 years old**

Souwalux Duangsuwan

Nakhon Si Thammarat Provincial Public Health Office

**Abstract**

              The objective of this research was to investigate the effects of emotional engagement program for the parents or caregivers of newborns to 5 years old. The study conducted samples in parents/carers of children at birth to 5 years. The questionnaire was developed based on well-being from a developmental assessment with Denver II in the Good Child Health Clinic. Khian Yai Hospital, Nakhon Si Thammarat Province. In this study, 32 participants were divided into two groups as a trial group of 21 participants and a control group of 12 participants. The assessment of the emotional attachment score of the newborn to 5 years old for the caregivers was used in the Thai version. Before and after the program, within 2 weeks and 12 weeks, data were analyzed by descriptive statistics and repeated measure ANOVA.

Findings of the emotional engagement program for the parents or caregivers of newborns - 5 years old ; It consisted of the 5 emotional engagement activities through a participatory learning process of 8-12 participants, 1 time per week for 90 minutes, for a total of 5 weeks, the mean score increased from 40.84 to 41.61 at the end of 2 weeks to 44.91. Which found that the mean score between the previous pair after the 12-week program, there was a statistically significant difference (P value = 0. 04). In the comparison between the groups, the experimental group had a mean score. Before-after the 2-week trial, scores increased from 42.81 to 43.33 and increased to 54.09 at the end of the 12-week program for the control group. The score increased from 34.92 to 38.58, but decreased to 28.83. After completion of the 12-week program in both the experimental and control groups, there was no statistically significant difference in scores (P value > 0.5).

Conclusions on the use of emotional engagement programs for the parents or caregivers of newborns - 5 years old is an effective program that can be used to strengthen emotional attachment. For a parent or guardian of a newborn to 5 years old, fostering an emotional bond for the parent or guardian of the child is the most important basis in raising a child.

**บทนำ**

จากแผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560-2564) มีเป้าหมาย การเสริมสร้างและพัฒนาศักยภาพทุนมนุษย์ให้คนไทยทุกคนมีคุณภาพเพิ่มขึ้นทั้งร่างกาย จิตใจ และสติปัญญา ประกอบกับรัฐบาลก็ได้ให้ความสำคัญ ในการพัฒนาเด็ก และเยาวชน ดังนั้น กระทรวงสาธารณสุขจึงให้ความสำคัญกับการพัฒนาเด็กตามกลุ่มวัย ตั้งแต่เด็กปฐมวัย วัยเรียน และวัยรุ่น โดยมีจุดมุ่งหมายให้เด็กปฐมวัยได้รับการส่งเสริมพัฒนาการให้มีพัฒนาการสมวัย ไม่น้อยกว่าร้อยละ 85 รวมทั้งการส่งเสริมไอคิวและอีคิวเพื่อให้เด็กมีความฉลาดทั้งทางสติปัญญาเฉลี่ยไม่น้อยกว่า 100 และ มีความฉลาดทางอารมณ์ไม่ต่ำกว่าเกณฑ์มาตรฐานไม่น้อยกว่าร้อยละ 701

จากการสำรวจพัฒนาการเด็กปฐมวัยของเด็กไทย โดยกรมอนามัยดัวยแบบคัดกรอง Denver II ในปีพ.ศ. 2553 พบวารอยละ 70.3 ของเด็กปฐมวัยมีพัฒนาการรวมปกติและมีเด็กที่สงสัยพัฒนาการลา ชาถึงรอยละ 29.72 สวนผลการสํารวจระดับสติปัญญาและระดับความฉลาดทางอารมณในเด็กไทยอายุ 6-15 ปของ กรมสุขภาพจิต พ.ศ. 2559 พบวา ระดับสติปญญาเฉลี่ยของเด็กไทยทั่วประเทศเทากับ 98.23 ซึ่งตํ่ากวาค่ากลางมาตรฐานสากลปัจจุบันที่มีค่าเทากับ 100 และ มีคะแนนความฉลาดทางอารมณเฉลี่ยเทากับ 45.1 จัดอยู่ในระดับที่ต่ำกว่าเกณฑ์ปกติ3 ในปพ.ศ. 2557 กระทรวงสาธารณสุขไดสํารวจระดับสติปญญาและ ความฉลาดทางอารมณของเด็กไทยวัยประถมศึกษา ปที่ 1 พ.ศ. 2557 ทุกภาคทั่วประเทศ พบระดับสติปญญาเฉลี่ยอยู่ที่ 93.1 ลดลงจากปพ.ศ. 2554 ที่เทากับ 944

การเลี้ยงดูมีส่วนสำคัญที่ส่งผลตอการสร้างความผูกพันทางอารมณ (Attachment) ซึ่งมีความสัมพันธกับพัฒนาการ ระดับสติปญญา และความฉลาดทางอารมณ ความผูกพันทางอารมณ หมายถึง พฤติกรรมที่แสดงออกระหว่างเด็กกับพ่อแม่/ผู้ดูแลหลักในการตอบสนองต่อความตองการของเด็ก และ สื่อสารความรูสึกถึงกัน เมื่อทารกได้รับความใสใจ และปกป้องดูแลจากพ่อแม่/ผู้ดูแลหลัก จะทำให้ทารกสามารถดำเนินชีวิตได้อย่างปลอดภัย และคุณภาพของสัมพันธภาพระหว่างทารกกับพ่อแม่/ผู้ดูแลหลัก มีอิทธิพลต่อการสร้างรูปแบบพฤติกรรมที่เป็นคุณลักษณะของเด็กในช่วง เด็กอายุ 0 - 3 ปี แม้ว่าเด็กจะมีพัฒนาการอยูในเกณฑปกติ แต่ถ้าพ่อแม่/ผู้ดูแลหลัก มีปญหาการสรางความผูกพันกับเด็ก (insecure attachment relationship) จะสงผลใหเด็ก มีปญหาแยกตัว ก้าวร้าวและสมาธิไม่ดี นอกจากนี้ความผูกพันทางอารมณ์ที่มั่นคง(secure attachment) สัมพันธกับระดับสติปญญา การปรับตัวที่ดีและผล การเรียนที่ดีของเด็ก ทำใหเด็กมีมุมมองบวกตอตนเองและพบปญหาทางอารมณและพฤติกรรมน้อยกว่าเด็กที่มีความผูกพันทางอารมณที่ไม่มั่นคงกับพ่อแม่/ผู้ดูแลหลัก4 ปัจจัยสำคัญในการสร้างความผูกพันทางอารมณ์5 คือการรับรูและแปลสัญญานที่เด็กแสดงออกมาได้อย่างถูกต้องและมีการตอบสนองอย่างเหมาะสมและเพียงพอ

สถาบันราชานุกูล กรมสุขภาพจิตร่วมกับกรมอนามัย นําทฤษฎีความผูกพันทางอารมณและ การเลี้ยงดูเชิงบวก มาประกอบกับการส่งเสริมพัฒนาการเด็กปฐมวัยอายุ แรกเกิด–5ปี โดยประยุกต์จากกิจกรรมการกิน การกอด การเลน และการเล่า โดยใชชื่อ 2ก2ล (กิน กอด เล่น เล่า)6 ที่เป็นตนทุนเดิม มุงเนนการพัฒนาความผูกพันทางอารมณที่มั่นคง ระหว่างพ่อแม่/ผู้ดูแลและบุตรหลาน

กรมสุขภาพจิตได้มีการวิเคราะห์สถานการณ์เด็กและเยาวชนอย่างต่อเนื่อง เพื่อค้นหาปัจจัยที่ส่งผลต่อระดับไอคิวและอีคิวของเด็กไทยตั้งแต่ปี 2556 เป็นต้นมา พบว่า ปัจจัยที่ส่งผลต่อระดับไอคิวและอีคิวของเด็กที่สำคัญ คือปัจจัยด้านครอบครัวโดยฉพาะผู้ดูแลเด็ก ซึ่งสถานการณ์ขณะนี้พบว่าเด็กไทยมีโอกาสอยู่กับครอบครัวลดลง โดยอยู่กับพ่อและแม่ครบถ้วนเพียงร้อยละ 62 มีเด็กถูกเลี้ยงโดยพ่อหรือแม่ร้อยละ 14 คือพ่อแม่ทำงานอยู่คนละจังหวัด ร้อยละ 49  พ่อแม่แยกทางกันร้อยละ 32 พ่อหรือแม่เสียชีวิตร้อยละ 8 และพบว่าประมาณร้อยละ 6 ของครัวเรือนทั่วประเทศมากกว่า 1.4 ล้านครัวเรือน พ่อแม่ไม่มีเวลาดูแลลูก เด็กถูกปล่อยให้อยู่กับผู้สูงอายุหรือพี่เลี้ยง หรือฝากไว้ที่ศูนย์เด็กเล็กทำให้ขาดการส่งเสริมพัฒนาการที่เหมาะสม ขาดความรักความอบอุ่นระหว่างพ่อแม่ลูกซึ่งเป็นพื้นฐานสำคัญของพัฒนาการที่ดีในทุกๆ ด้าน ส่งผลให้เด็กที่มีพัฒนาการอยู่ในเกณฑ์ปกติกลับพัฒนาได้ไม่เต็มศักยภาพ และเติบโตมาเป็นเด็กที่มีความไม่มั่นคงทางอารมณ์และเสี่ยงต่อปัญหาพฤติกรรมอารมณ์

จากการทบทวนวรรณกรรม พบว่า ความผูกพันทางอารมณ์ (attachment) ระหว่างผู้ดูแลและเด็กเป็นสิ่งสำคัญต่อพัฒนาการของเด็ก โดยพบว่าระดับสติปัญญาและ ความสามารถในการอยู่ในสังคมมีความสัมพันธ์กับความผูกพันทางอารมณ์ที่มั่นคง (secure attachment) ระหว่างมารดากับเด็ก7นอกจากนี้ยังพบว่า เด็กทารกที่มีปัญหาการนอน การกิน มีปัญหาพฤติกรรมก้าวร้าว อารมณ์หงุดหงิด สัมพันธ์กับมารดาที่มีระดับ sensitivity ต่อท่าทางของทารกต่ำ มีระดับการสนับสนุนจากครอบครัวในระดับน้อย และยังพบอีกว่า อารมณ์ผูกพันที่ไม่มั่นคง (insecure attachment) ระหว่างเด็กและผู้เลี้ยงดู มักเกิดในเด็กที่ถูกทอดทิ้ง ทารุณกรรม ทารกต้องรักษาตัวในโรงพยาบาล มารดาดื่มสุรา ผู้ดูแลมีความเครียด สภาพแวดล้อมที่บ้านไม่เหมาะสม รวมถึงการที่มารดาเคยมีความผูกพันทางอารมณ์กับมารดาของตนเองที่ไม่ดีมาก่อน4 และในระยะเวลา 10 ปีที่ผ่านมา ประเทศไทยมีการดำเนินงานด้านการส่งเสริมพัฒนาการในเด็กวัยแรกเกิด – 5 ปีมาโดยตลอด รูปแบบการส่งเสริมพัฒนาการส่วนใหญ่เน้นการให้ผู้ปกครองมีความรู้ในการส่งเสริมพัฒนาการ และมีความรู้ในการเลี้ยงดูบุตรทั่วไป

ทางทีมผู้วิจัย จากสำนักงานสาธารณสุขจังหวัดนครศรีธรรมราช และโรงพยาบาลเชียรใหญ่ ได้รับการสนับสนุนงบประมาณและวิชาการจากสถาบันราชานุกูล ซึ่งเห็นความสำคัญของการส่งเสริมพัฒนาการและเตรียมความพร้อมของเด็กในช่วงปฐมวัยผ่านการเลี้ยงดูที่มีคุณภาพ โดยเป้าหมายของการเลี้ยงดูที่มีคุณภาพคือการที่เด็กมีความผูกพันทางอารมณ์กับผู้เลี้ยงดูที่มั่นคง ซึ่งจะส่งผลต่อเนื่องไปยังพัฒนาการที่ดีเต็มศักยภาพในทุกๆ ด้าน รวมถึงการมีไอคิวและอีคิวที่ดีเมื่อเด็กเติบโตขึ้น

**วัตถุประสงค์** เพื่อศึกษาผลของโปรแกรมการเสริมสร้างความผูกพันทางอารมณ์ สำหรับพ่อแม่/ผู้เลี้ยงดูเด็กวัยแรกเกิด – 5 ปี

**วิธีการวิจัย**

การวิจัยนี้เป็นโครงการวิจัยกึ่งทดลอง โดยเป็นส่วนหนึ่งของโครงการวิจัยและพัฒนาของสถาบันราชานุกูล เรื่องโปรแกรมเสริมสร้างความผูกพันทางอารมณ์สำหรับผู้ดูแลเด็กปฐมวัย ซึ่งจังหวัดนครศรีธรรมราชได้รับเลือกเป็น1 ใน6 ของจังหวัดนำร่อง โดยเลือกสุ่มแบบเจาะจง 1 รพ./1จังหวัด/1เขตซึ่งการวิจัยครั้งนี้เลือก รพ.เชียรใหญ่ คำนวณกลุ่มตัวอย่างโดยใช้ G\*Power3.1.92 กำหนด power 95%error 0.05 effect size 0.2 ได้กลุ่มตัวอย่าง 24 คน เผื่อกลุ่มตัวอย่างอาจจะปฏิเสธ 30% จึงปรับเป็น 33 คน โดยแบ่งกลุ่มตัวอย่างเป็น กลุ่มทดลอง 17 คน และกลุ่มควบคุม 16 คน มีสุ่มตัวอย่างแบบบังเอิญ จากผู้ที่มารับบริการ ที่คลินิกบริการสุขเด็กดี โรงพยาบาลเชียรใหญ่ โดยกลุ่มตัวอย่างจะต้องผ่านการประเมินพัฒนาการ ด้วย Denver II มีพัฒนาการสมวัย และสมัครใจเข้าร่วมวิจัย ทำการแบ่งกลุ่มโดยการจับฉลากแต่มีกลุ่มตัวอย่างขอสมัครเป็นกลุ่มทดลองสนใจเรียนรู้โปรแกรม จึงได้กลุ่มทดลอง 21 และกลุ่มควบคุมขั้นต่ำ 12 คน

กลุ่มทดลองจะได้รับความรู้โปรแกรมเสริมสร้างความผูกพันทางอารมณ์ สำหรับผู้ดูแลเด็กปฐมวัย ให้แก่กลุ่มตัวอย่างโดยประยุกต์จากทุนที่มีอยู่ คือ โปรแกรม 2 ก 2 ล (กิน กอด เล่น เล่า) สำหรับพ่อแม่หรือผู้เลี้ยงดูเด็กวัยแรกเกิด-5ปี ที่พัฒนาโดยสถาบันราชานุกูล กรมสุขภาพจิต ซึ่งแผนการจัดกิจกรรม ประกอบด้วย 5 แผนกิจกรรม คือ 1)แผนการจัดกิจกรรม ใจถึงใจสายใยผูกพัน 2)แผนการจัดกิจกรรม กอดหอมให้สัมผัสรัก 3)แผนการจัดกิจกรรม กินอิ่มท้อง อบอุ่นใจ 4)แผนการจัดกิจกรรม เล่นเสริมสายใจรัก 5)กิจกรรมฟูมฟักเล่า เคล้านิทาน จัดกิจกรรมตามโปรแกรม สัปดาห์ครั้งละ 1 ครั้งๆละ 90 นาที รวม 5 สัปดาห์ ซึ่งดำเนินกิจกรรมโดยบุคลากรสาธารณสุขที่ผ่านการอบรมการใช้โปรแกรมและทดลองทำกิจกรรมรวม 14 ชั่วโมงและฝึกทักษะในการสร้างความผูกพันทางอารมณ์ ในขณะที่กลุ่มควบคุมให้เลี้ยงดูตามปกติ กลุ่มทดลองและกลุ่มควบคุมจะต้องไม่มารับบริการด้วยพร้อมกัน จะต้องไม่เห็นกิจกรรมที่อีกกลุ่มทำ ทั้ง 2 กลุ่มได้รับการประเมินความรู้ความเข้าใจและประเมินความผูกพันทางอารมณ์ระหว่างเด็กและผู้เลี้ยงดู ก่อนเข้าร่วมกิจกรรม เมื่อจบโปรแกรม 2 สัปดาห์และ 12 สัปดาห์ ด้วยแบบประเมินความผูกพันทางอารมณ์ระหว่างผู้เลี้ยงดูและเด็ก ฉบับภาษาไทย วิเคราะห์ข้อมูลแบบ Intention -to – treat analysis เปรียบเทียบค่าเฉลี่ยคะแนนความผูกพันทางอารมณ์ด้วยสถิติ Repeated measure ANOVA นำคะแนนความผูกพันทางอารมณ์ระหว่างเด็กและผู้เลี้ยงดูของกลุ่มตัวอย่าง มาคำนวณหาค่าความต่างก่อน-หลัง เข้าโปรแกรม (Effect size) และนำมาเปรียบเทียบกันระหว่างกลุ่มทดลองและกลุ่มควบคุม

โครงการวิจัยนี้ได้รับการรับรองจากคณะกรรมการจริยธรรมการวิจัย สำนักงานสาธารณสุขจังหวัดนครศรีธรรมราช เอกสารรับรองเลขที่ 31/2563

**กรอบแนวคิดของการวิจัย**

พ่อ/แม่/ผู้เลี้ยงดูหลักของ เด็กแรกเกิด – 5 ปี ที่เข้ารับบริการในคลินิกสุขภาพเด็กดี ที่ผ่านการประเมินพัฒนาการด้วย Denver II พบว่าเด็กมีพัฒนาการสมวัย โดยแบ่งเป็น 2 กลุ่มคือ กลุ่มทดลองและกลุ่มควบคุม สำหรับกลุ่มทดลองจะได้รับ Intervention ในขณะที่กลุ่มควบคุมจะไม่ได้รับ Intervention และทำการเปรียบเทียบคะแนนความผูกพันทางอารมณ์ ระหว่างกลุ่มควบคุมและกลุ่มทดลอง ภายใต้สมมติฐาน กลุ่มที่ทดลองจะมีความผูกพันทางอารมณ์ ดีกว่ากลุ่มควบคุม

**กรอบแนวคิดการวิจัย**

**ตัวแปรต้น** (**แหล่งข้อมูล) Intervention ตัวแปรที่ศึกษา**

โปรแกรมการเสริมสร้างความผูกพันทางอารมณ์

เด็กแรกเกิด –5 ปี/พ่อ/แม่

(ผู้เลี้ยงดูหลัก)

ที่เข้ารับบริการในคลินิกสุขภาพเด็กดี

* ความผูกพันทางอารมณ์ระหว่างเด็กและพ่อ/แม่/ ผู้เลี้ยงดูหลัก

**ตัวแปรควบคุม**

อายุ และระดับพัฒนาการ

ของเด็ก 0 – 5 ปี

**ผลการวิจัย**

ตารางที่ 1 ข้อมูลทั่วไปของกลุ่มตัวอย่าง (N = 33)

| กลุ่ม | ทดลอง (n=21) | | ควบคุม(n=12) | |
| --- | --- | --- | --- | --- |
| N | ร้อยละ (%) | n | ร้อยละ (%) |
| เพศผู้ปกครอง  ชาย  หญิง | 0  21 | 0  100 | 1  11 | 8.33  91.67 |
| อายุผู้ปกครอง (ปี)  อายุน้อยกว่าหรือเท่ากับ 20 ปี  อายุ 21 ปีขึ้นไป | 2  19 | 9.52  90.48 | 1  11 | 8.33  91.67 |
| ความสัมพันธ์กับเด็ก  พ่อ/แม่  ญาติ | 17  4 | 80.95  19.05 | 9  3 | 75  25.00 |
| ระดับการศึกษา  ประถมศึกษา/มัธยมศึกษาตอนต้น  มัธยมศึกษาตอนปลาย/ปวช.ขึ้นไป | 6  15 | 28.57  71.43 | 4  8 | 33.33  66.67 |
| สถานภาพ  สมรส/ไม่สมรส(อยู่ด้วยกัน)  หย่า/แยก | 21  0 | 100  0 | 11  1 | 91.67  8.33 |
| อาชีพ  ไม่ทำงาน  ทำงาน | 5  16 | 23.81  76.19 | 3  9 | 25.00  75 |
| รายได้(บาท)  น้อยกว่าหรือเท่ากับ 10,000 บาท  10,001 ขึ้นไป | 18  3 | 85.71  52.38 | 5  7 | 41.67  58.33 |
| จำนวนลูก (คน)  1 - 2  3 ขึ้นไป | 6  16 | 28.57  76.19 | 0  12 | 0  100 |

กลุ่มตัวอย่างกลุ่มทดลอง 21 คน ทั้งหมดเป็นผู้หญิง ร้อยละ 90.48 มีอายุมากกว่า 21ปี ร้อยละ 80.95 มีพ่อแม่เป็นผู้เลี้ยงดูหลัก ส่วนที่เหลือมีญาติเป็นผู้เลี้ยงดูหลัก และส่วนใหญ่ ร้อยละ 71.43 มีระดับการศึกษาระดับมัธยมปลาย/ปวช.ขึ้นไป ร้อยละ 100 เป็นครอบครัวสมบูรณ์ พ่อแม่อยู่ด้วยกัน และผู้เลี้ยงดูหลักเป็นบุคคลที่ทำงาน ส่วนใหญ่ มีรายได้ น้อยกว่า 10000 บาท มีลูก 3 ขึ้นไป ร้อยละ 76.19 ในส่วนกลุ่มควบคุมจำนวน 12 คน ร้อยละ 91.67 เป็นเพศหญิง และร้อยละ 91.67มีอายุ 21 ปีขึ้นไป ร้อยละ 75 เป็นพ่อแม่ของเด็ก ร้อยละ 66.67 มีระดับการศึกษาระดับมัธยมศึกษาตอนปลาย/ปวช.ขึ้นไป ร้อยละ 91.67 มีครอบครัวสมบูรณ์ พ่อแม่อยู่ด้วยกัน ร้อยละ 75.00 เป็นคนทำงาน และมีรายได้มากกว่า 10,000 บาท ร้อยละ 58.33 ส่วนใหญ่ ร้อยละ มีลูก 3 ขึ้นไป ร้อยละ 100

**ตารางที่ 2** คะแนนเฉลี่ยระดับความผูกพันทางอารมณ์หลังการทดลองของกลุ่มทดลองและกลุ่มควบคุม(n=33)

|  |  |  |  |  |  |  |  |
| --- | --- | --- | --- | --- | --- | --- | --- |
| กลุ่ม | ค่าเฉลี่ย(SD) | | | | F (P-value) | | |
| รวม | ก่อนทดลอง | หลัง 2 สัปดาห์ | หลัง 12 สัปดาห์ | กลุ่ม | เวลา | กลุ่ม\*เวลา |
| ทดลอง | 46.75(3.26) | 42.81(5.23) | 43.33(3.95) | 54.09(4.18) | 122.95(.00) | 1.312 | 34.25(.00) |
| ควบคุม | 34.94(2.24) | 34.92(5.29) | 38.58(5.94) | 28.83(3.53) |  |  |  |
|  |  |  |  |  |  |  |  |

\* มีนัยสำคัญทางสถิติที่ระดับ .05

คะแนนความผูกพันทางอารมณ์สำหรับผู้เลี้ยงดูในกลุ่มทดลอง มี คะแนนรวมในระยะแรกก่อนเริ่มโปรแกรมจนสิ้นสุดโปรแกรมพบว่าคะแนนความผูกพันทางอารมณ์ระหว่างกลุ่มทดลอง(42.81)และกลุ่มควบคุม(34.92) มีความแตกต่างอย่างมีนัยสำคัญทางสถิติ122.95((**p-value** = .00) คะแนนเฉลี่ยความผูกพันทางอารมณ์ ระยะก่อนการทดลอง มีค่าเฉลี่ยเท่ากับ 42.81 เมื่อเข้าโปรแกรม 2 สัปดาห์ค่าเฉลี่ยเพิ่มขึ้นเป็น 43.33 และระยะหลังเข้าโปรแกรมครบ 12 สัปดาห์ ค่าคะแนนเฉลี่ยปรับเพิ่มขึ้นเป็น 54.09 ส่วนในกลุ่มควบคุมค่าคะแนนระยะก่อนการทดลอง 34.92 และเพิ่มขึ้นเป็น 38.58 ในระยะหลังการทดลอง 2 สัปดาห์ และลดลงเหลือ 28.83 เมื่อระยะหลังการทดลอง 12 สัปดาห์ ทั้ง ในกลุ่มทดลองและกลุ่มควบคุม มีคะแนนแตกต่างกันอย่างมีนัยสำคัญทางสถิติ(**p-value** >0.5)ทั้ง 3 คู่เวลา (0,2 สัปดาห์ 2,12 สัปดาห์ และ 0,12 สัปดาห์)

**ตารางที่ 3** คะแนนเฉลี่ยความผูกพันทางอารมณ์ของกลุ่มตัวอย่างก่อนเข้าโปรแกรม หลังจบโปรแกรม 2 สัปดาห์และหลังจบโปรแกรม 12 สัปดาห์

|  |  |  |  |  |
| --- | --- | --- | --- | --- |
| คูสัปดาห์ | ค่าคะแนนเฉลี่ยความผูกพัน  ทางอารมณ์ | Mend Difference | p-value | 95%CI For Difference |
| คู่ 0,2 สัปดาห์ | 40.84 41.61 | .75 | .39 | .99 - 2.51 |
| คู่ 0,12 สัปดาห์ | 40.84 44.91 | 4.06 | .04\* | .05 - 8.07 |
| คู่ 2,12 สัปดาห์ | 41.61 44.91 | 3.30 | .12 | .86 - 7.47 |

\* มีนัยสำคัญทางสถิติที่ระดับ .05

เมื่อนำคะแนนความผูกพันธ์ทางอารมณ์มาเปรียบเทียบระหว่างกลุ่มร่วมกับหาความสัมพันธ์กับระยะเวลา เมื่อทำการประเมินความผูกพันทางอารมณ์ซ้ำ 2 สัปดาห์ และ 12 สัปดาห์ พบว่าคะแนนเฉลี่ยรวมความผูกพันทางอารมณ์ ทั้ง 2 กลุ่ม และระยะเวลาที่ประเมินมีความแตกต่างกันอย่างไม่มีนัยสำคัญทางสถิติ ในคู่ที่ 0,02 สัปดาห์ และ คู่ที่ 2,12 สัปดาห์ ส่วนคู่ที่ 0,12 สัปดาห์ มีความความแตกต่างอย่างมีนัยสำคัญทางสถิติ (p-value.04) โดยพบว่า เมื่อเวลาผ่านไปและได้เช้าร่วมกิจกรรมครบตามโปรแกรม ค่าคะแนนเฉลี่ยความผูกพันทางอารมณ์เพิ่มขึ้นอย่างมีนัยสำคัญทางสถิติ

รูปที่ 1 คะแนนเฉลี่ยความผูกพันทางอารมณ์

เมื่อนำคะแนนเฉลี่ยความผูกพันทางอารมณ์มาเปรียบเทียบระหว่างกลุ่มร่วมกับหาความสัมพันธ์กับระยะเวลา ทำการประเมินความผูกพันทางอารมณ์ซ้ำเมื่อจบ 2 สัปดาห์และ12สัปดาห์ พบว่าคะแนนเฉลี่ยความผูกพันทางอารมณ์ของกลุ่มทดลองเพิ่มขึ้นต่อเนื่อง เมื่อเข้าร่วมโปแกรม ครบ 2 สัปดาห์ พบว่า คะแนนเฉลี่ยมีความแตกต่างอย่างไม่มีนัยสำคัญทางสถิติ แต่เมื่อเวลาผ่านไปครบ 12 สัปดาห์ พบว่า คะแนนเฉลี่ยความแตกต่างอย่างมีนัยสำคัญทางสถิติ และเมื่อพิจารณาแนวโน้มการเพิ่มขึ้นและลดลงของคะแนนเฉลี่ยช่วง 2 สัปดาห์แรกพบว่า มีลักษณะการเพิ่มขึ้นที่คล้ายกัน ทั้ง 2 กลุ่ม แต่เมื่อประเมินซ้ำ เมื่อเข้าร่วมโปรแกรมครบ 12 สัปดาห์พบว่าคะแนนเฉลี่ยของกลุ่มทดลองมีแนวโน้มการเพิ่มขึ้นอย่างต่อเนื่อง ในขณะที่ คะแนนของกลุ่มควบคุมกลับลดลง ดังภาพที่ 1

**อภิปรายผลการวิจัย**

โปรแกรมส่งเสริมความผูกพันทางอารมณ์เริ่มจากการให้ความรู้แก่ ผู้เลี้ยงดูหลักของเด็ก ระดับปฐมวัยโดยการทำให้ผู้เลี้ยงดูเด็กให้เห็นความสำคัญในเรื่องความผูกพันทางอารมณ์ และสามารถนำไปใช้ในการเลี้ยงดูเด็กเพื่อสร้างให้เกิดความผูกพันระหว่างเด็กและผู้เลี้ยงดูเด็กได้อย่างมีประสิทธิภาพ ซึ่งโปรแกรมนี้ พัฒนามาจากทฤษฎีความผูกพันทางอารมณ์ โดยนำมาพัฒนาให้สามารถนำไปประยุกต์ใช้ในชีวิตประจำวันร่วมกับกิจกรรมพื้นฐานที่พ่อแม่ผู้เลี้ยงดูใช้เวลากับบุตรหลานหรือเด็กที่เลี้ยงดู คือ กิจกรรม กิน กอด เล่น เล่า ซึ่งในโปรแกรมนี้จะแนะนำให้ผู้เลี้ยงดูเด็ก สามารถใช้สื่อและกิจกรรมผ่านกระบวนการเรียนรู้อย่างมีส่วนร่วม ซึ่งจะส่งผลให้เกิดการปรับเปลี่ยนทัศนคติ ให้เห็นความสำคัญของการเสริมสร้างความผูกพันทางอารมณ์กับลูกร่วมกับการสร้างวินัยเชิงบวก

**จาก**ผลการวิจัยแสดงให้เห็นว่าค่าคะแนนเฉลี่ยความผูกพันของกลุ่มทดลองเพิ่มขึ้นมากกว่ากลุ่มควบคุม ซึ่งอธิบายได้ว่าหลังการเข้าร่วมกิจกรรมของ พ่อแม่หรือผู้เลี้ยงดูเด็กสามารถนำไปปรับใช้ในการเลี้ยงดูลูกหลานที่บ้าน และคะแนนเฉลี่ยของความผูกพันทางอารมณ์ในกลุ่มทดลองมีแนวโม้มเพิ่มขึ้น อย่างต่อเนื่อง เมื่อครบ 12 สัปดาห์ แสดงให้เห็นว่าผลชองโปรแกรมส่งผลต่อพฤติกรรมการเลี้ยงดูบุตรหลาน การเข้าร่วมกิจกรรมอย่างต่อเนื่องส่งผลต่อพฤติกรรมการเลี้ยงดูบุตรหลานที่เปลี่ยนแปลงไปจากการเลี้ยงดูเด็กแบบดั้งเดิม สอดคล้องกับการศึกษาของ Van Zeijl และคณะ8 พบว่า มารดามี Parental sensitivity เพิ่มขึ้น ค่าคะแนนปฏิสัมพันธ์เชิงบวกระหว่างมารดาและบุตรเพิ่มขึ้น และผลการเปลี่ยนแปลงมีความต่อเนื่องยาวนานกว่ากลุ่มควบคุม เมื่อติดตามต่อหลังจบการศึกษาโปรแกรมเสริมสร้างความผูกพันธ์ทางอารมณ์สำหรับผู้ดูแลเด็กปฐมวัยเป็นโปรแกรมระยะสั้น ใช้เวลาในการจัดกิจกรรม 5 ครั้ง ทำให้ผู้ดูแลเข้าร่วมกิจกรรมได้ต่อเนื่อง ในขณะที่ผลการศึกษา Meta-analysis ของโปรแกรมส่งเสริมความผูกพันทางอารมณ์ ในปี 2008 พบว่าโปรแกรมที่ทำในชุมชนแบบระยะสั้นจำนวนน้อยครั้ง จะได้รับความร่วมมือมากกว่าโปรแกรมระยะยาว9 ที่เน้นการให้ความรู้เกี่ยวกับการเลี้ยงดูและการจัดการพฤติกรรมการเลี้ยงดูเด็กพบว่าพ่อ/แม่/ผู้เลี้ยงดูหลัก ซึ่งสอดคล้องกับการศึกษาของอัมรา ธำรงทรัพย์, ผุสดี กุลสุวรรณ, และรัตนา สิริสาร10 พบว่ากลุ่มทดลองมีความผูกพันทางอารมณ์สูงกว่ากลุ่มควบคุม ซึ่งชี้ให้เห็นว่าผู้เกี่ยวข้องควรนำกิจกรรม กิน กอด เล่น เล่า ไปดำเนินการเพื่อสร้างความผูกพันทางอารมณ์ ในกลุ่มพ่อแม่/ผู้เลี้ยงดูเด็ก 0-5 ปี การส่งเสริมความผูกพันทางอารมณ์ระหว่างเด็กและพ่อแม่/ผู้เลี้ยงดูหลัก การให้เวลากับลูกมาก ย่อมทำให้เขาได้รับความรักความอบอุ่น และมีพัฒนาการที่เหมาะสมตามวัย สอดคล้องกับ ดุลยา จิตตะยโศธร11 ได้ศึกษารูปแบบการอบรมเลี้ยงดู : แนวคิดของ Diana Baumrind Diana Baumrind’s Parenting Styles ได้อธิบายพฤติกรรมการเลี้ยงดูเด็กจากการประมวลผลงานวิจัยทั้งภายในและนอกประเทศพบความสอดคล้องกันว่า รูปแบบการเลี้ยงดูที่มีประสิทธิภาพสามารถหล่อหลอมให้เด็กและเยาวชนเป็นผู้มีความสามารถในการปรับตัว มีพฤติกรรมทางสังคมที่เหมาะสม มีความสามารถในการกำกับตนเอง และมีความฉลาดทางอารมณ์ คือรูปแบบการอบรมเลี้ยงดูแบบเอาใจใส่ และสอดคล้องกับ เยาวรัตน์ รัตน์นันต์13 ผลการวิจัยพบว่า การเล่นกับเด็กและการเล่านิทานมีผลต่อพัฒนาการของเด็ก อย่างมีนัยสำคัญทางสถิติ โดยมีส่วนช่วยทำให้เกิดภาพของการสร้างความผูกพันทางอารมณ์ของพ่อแม่/ผู้ดูแลหลักที่มีต่อเด็ก หากมีการเล่นกับลูกอย่างเหมาะสม จัดของเล่นตามพัฒนาการเด็กในแต่ละช่วงวัยเหมาะสม เด็กก็จะสามารถพัฒนาความฉลาดทางอารมณ์และสติปัญญาได้ดี สอดคล้องกับ วาสนา จักร์แก้วและจันทรา แซ่ลิ่ว14 ได้ทำการศึกษาสภาพปัจจุบันและปัญหาเกี่ยวกับการเล่นและของเล่นพื้นบ้านล้านนา เพื่อประยุกต์และพัฒนาของเล่นเด็กพื้นบ้านล้านนาให้เหมาะกับพัฒนาการเด็กปฐมวัยพบว่าเด็กชอบเล่นประดิษฐ์สิ่งต่าง ๆ อยู่ตลอดเวลาตามที่เคยเห็นผู้ใหญ่ทำ ปัจจุบันเด็กจะเล่นของเล่นที่เป็นของสำเร็จรูปแล้วเป็นส่วนใหญ่ ส่วนมากเด็กจะเล่นกับสิ่งต่าง ๆ ที่มีอยู่ตามธรรมชาติ และกระบวนการประยุกต์และพัฒนาของเล่นพื้นบ้านล้านนาเพื่อพัฒนาการเด็กปฐมวัยการเล่นส่วนใหญ่ของเด็กล้านนามีการละเล่นและของเล่นหลายอย่างที่สะท้อนถึงการเล่นที่ใช้จินตนาการมีความสอดคล้องกับการพัฒนาความฉลาดด้านต่างๆ เช่น ความฉลาดที่เกิดจากการเล่นเกิดความเชื่อว่าการเล่นสามารถพัฒนาความฉลาดของเด็กได้หลายด้านทั้งพัฒนาการทางด้านร่างกาย พัฒนาการทางด้านอารมณ์ ความเฉลียวฉลาด ความคิดสร้างสรรค์และพัฒนาการทางด้านสังคม การละเล่นและของเล่นของเด็กล้านนาที่สามารถประยุกต์ กับทฤษฎีความสัมพันธ์ของการ์ดเนอร์คือปัญญาด้านภาษา เป็นความสามารถในการใช้ภาษาอย่างถูกต้องตามหลักไวยากรณ์มีการสื่อสารที่เชื่อมโยงกับภาษาไทยได้อย่างมีประสิทธิภาพ ปัญญาด้านตรรกศาสตร์และคณิตศาสตร์ เช่น การจัดลำดับผู้เล่นเกมส์ด้วยวิธีการต่างๆ จะช่วยส่งเสริมให้เด็กได้เข้าใจในการเรียงลำดับความสำคัญ อุปกรณ์การเล่นล้านนาหลายๆอย่างทำให้เด็กๆได้เรียนรู้เรื่องของรูปร่างและรูปทรง ทั้งสองมิติและสามมิติได้เป็นอย่างดีเช่น เต่ากะลาซึ่งมีรูปร่างครึ่งวงกลมปัญญาด้านมิติสัมพันธ์ สามารถที่จะเข้าใจได้อย่างชัดเจนและถูกต้อง สามารถที่จะนำข้อมูลด้านมิติให้ออกมาเป็นภาพได้ มีความเฉียบแหลมในการดึงภาพออกจากความคิดมาสร้างเป็นงานศิลปะซึ่งการละเล่นพื้นบ้านและของเล่นพื้นบ้านล้านนาที่ส่งเสริมปัญญาด้านมิติสัมพันธ์และปัญญา ด้านร่างกายและการเคลื่อนไหวการเล่นและของเล่นพื้นบ้านล้านนา สามารถส่งเสริมปัญญาด้านร่างกายและการเคลื่อนไหว

การเล่านิทาน เป็นกิจกรรมที่ทำให้เกิดความผูกพันทางอารมณ์ของเด็กวัยแรก-5ปีมาก เพราะการเล่านิทานเป็นการกระตุ้นพัฒนาการทางสมองที่ดีที่สุด เด็กจะเกิดทักษะในหลายด้าน มีการสร้างจินตนาการ และสามารถเรียนรู้ความสัมพันธ์ระหว่างสิ่งต่างๆ กับตนเอง การรับรู้ รู้จักสังเกต จดจำ วิเคราะห์ การรู้คิด รู้เหตุผล และความสามารถในการแก้ปัญหาได้ ตลอดจนมีพัฒนาการความฉลาดทางอารมณ์ที่ดี สอดคล้องกับ *น*.พ.ปราชญ์ บุณยวงศ์วิโรจน์(2546)14 กล่าวว่า การเลี้ยงลูกมีส่วนสำคัญมากในการสร้างไอคิวอีคิวเด็กถึง 70% ขณะนี้กระทรวงสาธารณสุขได้สนับสนุนให้พ่อแม่เล่านิทานให้ลูกฟังตั้งแต่ทารก ตลอดจนสนับสนุนให้พี่เลี้ยงศูนย์เด็กเล็กทั่วประเทศ 17,000 แห่ง เล่านิทานให้เด็กฟัง เพื่อสร้างไอคิวอีคิวเด็กไทย เนื่องจากการศึกษาในต่างประเทศซึ่งเก็บข้อมูลเด็ก 450 คนต่อเนื่องนานถึง 40 ปี พบว่าไอคิวมีความสัมพันธ์เพียงเล็กน้อยกับความสามารถในการทำงานได้ดี ปัจจัยที่สามารถทำนายถึงความสำเร็จด้านต่างๆ ของชีวิตได้ดีกว่ากลับเป็นความสามารถด้านต่างๆ ในวัยเด็กที่ไม่เกี่ยวข้องกับไอคิว เช่น ความสามารถในการจัดการกับความผิดหวัง การควบคุมอารมณ์และการเข้ากับบุคคลอื่นๆ ได้ดี ซึ่งหมายถึงอีคิวนั่นเอง

**ข้อจำกัดในการวิจัย** 1)การคัดเลือกกลุ่มตัวอย่างเพื่อเข้าร่วมวิจัย จำเป็นต้องจำกัดการปนเปื้อนของกลุ่มทดลองและกลุ่มควบคุม หรืออาจจะต้องเลือกจากพื้นที่ ที่ห่างกันเพื่อให้สามารถควบคุมกลุ่มควบคุมไม่ให้ได้รับข้อมูลจากกลุ่มทดลอง และจะต้องสัมภาษณ์ภูมิหลังและประสบการณ์การเลี้ยงลูกที่ผ่านมาด้วย เพื่อให้สามารถควบคุมปัจจัยที่เกี่ยวข้องและมีผลกระทบต่อผลการวิจัย 2)การประเมินความผูกพันทางอารมณ์ในการวิจัยนี้ผู้ดูแลที่เข้าร่วมกิจกรรมเป็นผู้ประเมินเองซึ่งเป็นการประเมินจากพฤติกรรมของบุตรหลานที่บ้าน ไม่ได้ประเมินจากทีมผู้วิจัย ซี่งอาจเกิดการอคติได้ 3)โปรแกรมนี้ ไม่ได้มีการติดตามเยี่ยมบ้านเพื่อดูแลการเปลี่ยนแปลงพฤติกรรมในการดูแลบุตรหลานและไม่ได้แนะนำการแก้ไขปัญหาพฤติกรรมเชิงบวกแบบรายบุคคล

**ข้อเสนอแนะในการนำผลการวิจัยไปใช้**

##### การพัฒนารูปแบบการส่งเสริมพัฒนาการในเด็กที่มีพัฒนาการสมวัยในวัยแรกเกิด–5 ปี จังหวัดนครศรีธรรมราช มีความจำเป็นต้องมีการบูรณการงาน การเชื่อมโยงเข้ากับการส่งเสริมสุขภาพและป้องกันเด็กปฐมวัยปกติ เข้ากับงานปกติ ในศูนย์เด็กเล็ก โดยมีองค์การปกครองท้องถิ่นเป็นเจ้าภาพ มี โรงพยาบาลส่งเสริมสุขภาพตำบล เป็นผู้ให้การสนับสนุน โดยใช้ แบบวัดความผูกพันทางอารมณ์ในเด็กแรกเกิด-3 ปี มาเป็นเครื่องเมือในการดำเนินงานพัฒนารูปแบบส่งเสริมพัฒนาการในเด็กที่มีพัฒนาการสมวัยในวัยแรกเกิด–5 ปี ในจังหวัดนครศรีธรรมราชต่อไป

**ข้อเสนอแนะในการทำวิจัยครั้งต่อไป**

ควรทำการศึกษาโดยบรูณาการทั้งเชิงคุณภาพ และเชิงปริมาณ เพื่อทำใหเกิดการพัฒนารูปแบบการดูแลเด็ก 0-5 ปี ที่มีพัฒนาการปกติเพื่อเสริมสร้างความผูกพันทางอารมณ์ระหว่างผู้ปกครองและเด็กที่เหมาะสมต่อไป

**เอกสารอ้างอิง**

1. สำนักงานส่งเสริมสุขภาพ. *รายงานการสำรวจพัฒนาการเด็กปฐมวัยประจำปี 2553* (เอกสารอัดสำเนา) [อินเทอรเน็ต ]. กรุงเทพฯ; 2554 [สืบค้นเมื่อวันที่ 25 ส.ค. 2561]. จาก: http://hp. anamai.moph.go.th/ewt\_dl\_link.php?nid=1526 Thai.
2. อภิชัย มงคล, ทวีศิลป์ วิษณุโยธิน, โชษิตา ภาวสิทธุ ไพสิฐ, ปราณี ชาญณรงค, พรทิพยวชิรดิลก,

พัชรินทรอรุณเรือง และคณะ. สถานการณระดับสติปญญาเด็กนักเรียนไทย. วารสารสุขภาพจิตแหงประเทศไทย. 2555;20:79-89. Thai.

1. สถาบันราชานุกูล. *รายงานผลการสํารวจสถานการณระดับสติ ปัญญาและความฉลาดทางอารมณ์ ในเด็กไทยวัยเรียน : ช่องว่างระหว่างเด็กไทยเขตเมืองและเขตชนบท* [อินเทอรเน็ต]. กรุงเทพฯ; 2557 [สืบคนเมื่อวันที่ 20 ต.ค. 2563]. จาก: <https://th.rajanukul.go.th/ผลงานเด่นสถาบันราชานุกูล/การสำรวจสถานการณ์ระดับสติปัญญา-IQ>
2. DeVito C, Hopkins J. Attachment, parenting, and marital dissatisfaction as predictors of disruptive behavior in preschoolers. Dev Psychopathol. 2001;13:215-31.
3. Bakermans-Kranenburg MJ, Van IJzendoon MH, Juffer F, editors. *Less is more, meta-analytic arguments for use of sensitivity focused interventions. promoting positive parenting, an attachment – base intervention*. New York: Taylor & Francis Group; 2008;59- 74.
4. วนิดา ชนินทยุทธวงศ, สุขจริง วองเดชากูล. คู*มือดําเนินงาน โครงการพัฒนา IQ EQ เด็กวัย 0-5 ปภายใต้โครงการโรงพยาบาลสายใยรักแห่งครอบครัว: เพื่อพัฒนาคุณภาพแม่และเด็ก 0-5 ป พ.ศ. 2552* กรุงเทพฯ: บียอนด พลับลิชชิ่ง; 2552. Thai.
5. Ainsworth M, Blehar M, Waters E, Wall S. Patterns of attachment: a psychological study of the strange situation. Hillsdale, NJ: Erlbaum. [Internet]. 1978 [cited 2018 May 12]. Available from: https://onlinelibrary. wiley.com/doi/pdf/10.1002/1097-0355%28198021% 291%3A1%3C68%3A%3AAID-IMHJ2280010110%3E 3.0.CO%3B2-3
6. Van Zeijl J, Mesman J, Van IJzendoorn MH. Attachment-based intervention for enhancing sensitive discipline in mothers of 1-to 3-year-old children at risk for externalizing behavior problems: a randomized controlled trial. J Consult Clin Psychol. 2006;74:994-1005.
7. Bakermans-Kranenburg MJ, Van IJzendoon MH, Juffer F, editors. Less is more, meta-analytic arguments for use of sensitivity focused interventions. promoting positive parenting, an attachment – base intervention. New York: Taylor & Francis Group; 2008;59- 74.
8. อัมรา ธำรงทรัพย์,ผุสดี กุลสุวรรณและ รัตนา ศิริสาร. ผลการส่งเสริมพัฒนาการเด็กวัยแรกเกิด – 5 ปี ที่มีพัฒนาการด้วยกิจกรรมกิน กอด เล่น เล่า ต่อความผูกพันทางอารมณ์ระหว่างเด็กและผู้เลี้ยงดูจังหวัดร้อยเอ็ด. วารสารวิชาการ กรมสนับสนุนบริการสุขภาพ, 2561;14(1):35-41
9. ดุลยา จิตตะยโศธร. *รูปแบบการอบรมเลี้ยงดู : แนวคิด Diana Baumrind(Diana Baumrind’s Parenting Styles)*. วารสารวิชาการ มหาวิทยาลัยหอการค้าไทย,2552;29(4):173-187
10. เยาวรัตน์ รัตน์นันต์(2557) *การศึกษาปัจจัยที่มีผลต่อพัฒนาการเด็กปฐมวัยไทย เขตสุขภาพที่ 8 .*เข้าถึงได้จาก Kcenter.anamai.moph.go.th
11. วาสนา จักร์แก้วและจันทรา แซ่ลิ่ว. (2558) *การประยุกต์ใช้ของเล่นพื้นบ้านล้านนา : เพื่อส่งเสริมพัฒนาการเด็กปฐมวัย. มหาวิทยาลัยสวนดุสิต.*เข้าถึงได้จาก<http://tdc.thailis.or.th/tdc/>
12. ปราชญ์ บุณยวงศ์วิโรจน์(2546) *ประโยชน์ของการเล่านิทานให้ลูกฟัง.*

เข้าถึงได้จาก https//sites.psu.edu